Ameyo Adadevoh
Ameyo Stella Adadevoh (dem bon am for October 27, 1956 an e kpai for August 19, 2014) na Naijá doktor wey pipul no wel wel for wetin e du mek Ebola no kash meni pipul for Naijá. When Patrick Sawyer enta Naijá wit Ebola, Adadevoh bi di doktor wey trit an mek suo Sawyer no komot fom di klinik as Liberia Govament dey shaut sey mek dey rilis Sawyer for dem bikos e na dia pipul an sey Sawyer get one mitin wey e wan du. Doktor Adadevoh no gre bikos Ebola wey dey Sawyer bodi fit kash poblik pipul if e rilis mek e dey waka abaut.Adadevoh bi di fest doktor wey no let pesin wey Ebola kommot for Hospitu in Naijá an dis one mek Ebola no kash meni pipul in Naijá.
For August 4 2014, Doktor Adadevoh sef kom kash Ebola an stat to tek tritment.Adadevoh dai in August 19, 2014.

Tori of e life
Dem bon Ameyo Adadevoh for Legos, Naija for October 27, 1956. Na Legos e stey most of e life.E papa na Babatunde Kwaku Adadevoh wey gud for Science mata an e papa papa na Herbert Samuel Macaulay. Herbert Macaulay na  one of di pipul wey fom Naija kontrie.E papa papa kom fom Adadevoh famili for Volta Region wey dey.Adadevoh papa Babatunde Kwaku Adadevoh na doktor an bifor bifor vas shaselor University of Lagos. Doktor Adadevoh stil famili wit Nnamdi Azikiwe. Nnamdi Azikiwe bi di fest Presido of Naija.Doktor Adadevoh bi grite-grite grand pikin of Sara Forbes Bonetta an grite-grite-grite grand pikin of Ajayi Crowther.
Adadevoh wok for First Consultant Hospital wia di imej of im grate-grandfada dey.

How e tek go skul
Adadevoh go Mainland Preparatory Primary School for Yaba, Legos for e noseri skul (1961-1962).E kom go yuz two years for Boston, Massachusetts bifor e kom bak to e famili in Legos. Adadevoh go Corona School, Yaba for Legos in Naija for e pamari skul (1964-1968) an go Queen's School; Ibadan for e sekondiri skull (1969-1974) 

Dr. Adadevoh rid Surgery ( how to du opurashion) in University of Lagos College of Medicine an dey giv am  di Satifiket Bachelor of Medicine/Bachelor of Surgery. E du e one-year komposerie housemanship for Lagos University Teaching Hospital for 1981.Dr Adadevoh spend e residensi for Lagos University Teaching Hospital an get e West African College of Physicians and Surgeons credential for 1983. Dr Adadevoh  go  London to finish e feloship for Endocrinology for Hammersmith Hospital.Dr Adadevoh yuz 21 years for First Consultants Medical Center for Lagos, Nigeria. E wok for dia na as di Lead Consultant Physician and Endocrinologist

E wok abaut swine flu
Na Dr Adadevoh fest warn Nigerian Ministry of Health wen H1N1 stat to kash Naija pipul for 2012.

E wok abaut Ebola virus
Na Dr Adadevoh  chek di Liberia man  Patrick Sawyer as di fest pesin wey get Ebola as Ebola fest enta Naija for e hospitu for First Consultant Hospital for Legos in Naija for July 2014. Adadevoh no gree mek Sawyer komot for di hospitu even dey Sawyer sey na onli malaria e get no bi Ebola.
Sawyer wan go bizness mitin for Kalabar bifor e kom di hospitu.Dr Adadevoh bi di lid doktor wey trit Sawyer.Di disishion to risk e life as e no let Sawyer komot for hospitu save Naija pipul mek Ebola no kash meni of dem.Wen dis happun, di Naija doktor don vex sey dey no wan wok again an dis wan mek mata bad wel well dat time.Adadevoh stil giv informashion an odas tins like nose mask to odas Doktor for dat Ebola piriod.

How e tek kpai an wetin dem tek honor am

Na Ebola Vairus kil Adadevoh on August 19, 2014 for Legos in Naija.Govament pipul kom burn e bodi an e famili kolet e ashes an du pravate berial serimoni on September 12, 2014. To honor am, dey fom Dr. Ameyo Adadevoh Health Trust (DRASA), wey bi one health Organasashion wey no bi sey na bikos of moni dey tek fom am.Di fim 93 Days tok di tori of how Dr Adadevoh an odas medikal pipul at  First Consultant Medical Center tek trit Sawyer an du so dat Sawyer no go waka komot for di Hospitu. Na Steve Gukas daret di  fim. For October 27, 2018, dem honour am wit Google Doodle for di day wey e bi selibrate 62 biday.
For February 2020, Naija Govament nem one road for Abuja wey bi Naija kapita siti afta Adadevoh. Di road "Ameyo Adadevo Way" join to Ahmadu Bello Way, one of Abuja's menjo an longest road. Dis  na one of the fest tins wey  Naija Govament tek  honor Dr Adadevoh for wetin e du for di kontrie bifor e kpai.

Honor-dem and awod-dem wey e get

Tori About Pipu Life